بشیر بن عمرو حضرمی

بَشیر (بِشر) بن عَمْرو حَضرَمی کِندی، شہدائے کربلا میں سے ہیں۔ روز عاشورا انھیں خبر ملی کہ رے کے سرحدی علاقہ میں ان کے بیٹے کو اسیر کر لیا گیا ہے تو امام حسین علیہ السلام نے ان سے چاہا کہ وہ اپنے فرزند کی رہائی کے لیے چلے جائیں لیکن انھوں نے امام حسین (علیہ السلام) کو تنہا چھوڑ کر جانا گوارا نہیں کیا۔

 نام و نسب 

مختلف منابع میں ان کا نام بشیر یا بشر اور ان کے والد کا نام عمرو یا عمر ذکر ہوا ہے۔ری شہری، دانش نامہ امام حسین، 1388 ج6، ص214 وہ حضرموت (یمن) کے رہنے والے تھے اور ان کا تعلق قبیلہ بنو کندہ سے تھا۔ابصار العین، سماوی، ص173

 واقعہ کربلا 

وہ کربلا میں امام حسین علیہ السلام سے ملحق ہوئے، ان کا ایک بیٹا محمد بھی ان کے ہمراہ تھا۔ بعض منابع نے نقل کیا ہے: یوم عاشورا بشیر کو خبر دی گئی کہ ان کا بیٹا ری کی سرحد پر اسیر کر لیا گیا ہے تو انھوں نے جواب دیا: اس کا معاملہ اللہ کے حوالے کرتا ہوں۔ مجھے پسند نہیں ہے کہ وہ میرے زندہ رہتے ہوئے اسیر ہو۔ جب امام حسین (علیہ السلام) نے ان کی یہ بات سنی تو فرمایا: خدا تم پر اپنی رحمت نازل کرے، میں نے تمھیں اپنی بیعت سے آزاد کیا۔ تم جاؤ اور اپنے بیٹے کی رہائی کے لیے کوشش کرو۔ بشیر نے جواب دیا: درندے میرا زندہ شکار کریں اگر میں نے ایسا کیا اور آپ سے جدا ہوا اور آپ کو اصحاب کی قلت کے باوجود تنہا چھوڑ دوں اور آپ کا سراغ قافلوں سے دریافت کروں۔بشیر کا یہ جملہ بھی زیارت الشہدا میں نقل ہوا ہے۔ امام حسین (علیہ السلام) نے فرمایا: اچھا تو ان قیمتی لباسوں کو اپنے فرزند محمد (جو کربلا میں ان کے ساتھ تھا) کو دے دو تا کہ وہ اپنے بھائی کی رہائی کے سلسلہ میں ان سے استفادہ کرے۔ امام حسین علیہ السلام نے انھیں پانچ قیمتی لباس عطا کیے جن کی قیمت ایک ہزار دینار تھی۔ابصار العین، ص174

 شہادت 

واقعہ کربلا میں ان کی شہادت کے سلسلہ میں کہ کس وقت ان کی شہادت واقع ہوئی، دو مختلف نظریات پائے جاتے ہیں۔ ابو مخنف کی روایت کے مطابق، جس وقت امام حسین علیہ السلام نے میدان کربلا کا رخ کرنا چاہا اس وقت اصحاب میں سے فقط دو لوگ بشیر بن عمرو و عمرو بن ابی مطاع (سوید بن عمرو خثعمی کے نقل کے مطابق) باقی بچے تھے۔ابصار العین، سماوی، ص169 بشیر نے جب یہ دیکھا کہ امام جنگ کے ارادہ سے مقتل میں جانا چاہتے ہیں تو انھوں نے چاہا کہ وہ امام سے پہلے میدان قتال میں جائیں، لہذا وہ میدان میں گئے اور امام حسین (علیہ السلام) سے پہلے شہید ہو گئے۔

لیکن بعض دیگر منابع میں انھیں حملہ اول میں شہید ہونے والے افراد میں شمار کیا گیا ہے۔منتہی الامال، ص429

 زیارت ناموں میں نام 

زیارت رجبیہ میں ان کا نام اس طرح ذکر ہوا ہے: ۔شہيد اول، المزار، 1410، ص152

زیارت ناحیہ (غیر مشہور) میں بھی ان کا نام ذکر ہوا ہے: ۔محمد بن مشہدی، المزار الكبير، 1419، ص493

 متعلقہ مضامین 
 قیام امام حسین
 واقعہ عاشورا

 حوالہ جات 

 مآخذ 
 ری شہری، دانش نامہ امام حسین، قم، دار الحدیث، دوم، 1388ش
 سماوی، إبصار العين فی أنصار الحسين، قم، زمزم ہدایت، 1384ش
 شہید اول (مکی عاملی، احمد)، المزار، قم، مؤسسہ امام مہدى، 1410ق
 محمد بن مشہدی، المزار الكبير، قم، قيوم، 1419ق

زمرہ:680ء کی وفیات
زمرہ:اصحاب امام حسین
زمرہ:حرم امام حسین میں مدفون افراد
زمرہ:شہدائے واقعہ کربلا
زمرہ:قبیلہ کندہ
زمرہ:مقتولین
زمرہ:حسین ابن علی
زمرہ:مقتولین کربلا
زمرہ:حسینیہ